  Анжелика Тихонова корреспондент Ижкарысь Ленин ёросын «Кышкыттэм но ӟечлыко автомобиль сюресъёс» йӧскалык ӵектосъя куинь урамъёсысь сюресъёсты тупатъяны кутскизы. Со сярысь ӵектослэн улосвыл офисэзлэн пресс-службаез ивортэ. «Ижевское» предприятиысь ӧнерчиос куинь выль урамъёсты тупатъяны кутскизы: Мужвайской (1,4 иськем), Зоя Космодемьянская нимо (500 метр) но Дас ньылетӥ (400 метр) Зоя Космодемьянская нимо урамысь сюресэз тупатъян 3 фото Котькуд сюрес люкетын алама луэм шобретсэ куштыны, ӵошкытатӥсь сӥос лэсьтыны но асфальтобетонлэсь вылӥ сӥзэ кисьтыны, тротуаръёсты тупатыны, колодчаосты но ву кошкон интыосты ӝутыны, кытӥ-отӥ бордюръёсты воштыны чакламын. Туннэ нуналлы Ижкарын 16 сюрес люкетъёсты тупатъяло. Та дырлы выльдэм ньыль урамъёс пӧлы Барышников урам ватсаськиз на. «Кышкыттэм но ӟечлыко автомобиль сюресъёс» йӧскалык ӵектосъя ужъёс шоркарын 47 процентлы быдэстэмын ини.  Тегъёс: Авто Ижкар сюресъёс тупатъянужъёс  